laion/Wikipedia-Exotic huggingface dataset:
מירה לפידות

מירה לפידות (נולדה ב-1971) היא אוצרת ישראלית המכהנת כאוצרת הראשית של מוזיאון תל אביב לאמנות משנת 2021. לפני כן שימשה אוצרת ראשית של אגף האמנויות במוזיאון ישראל. לפידות בעלת תואר בוגר במדעי הטבע ותולדות האמנות מהאוניברסיטה העברית בירושלים, ותואר מוסמך בתולדות האמנות. בשנים 1999–2021 כיהנה בתפקידים שונים במוזיאון ישראל בירושלים. היא החלה לעבוד במוזיאון כסטודנטית מדריכה באגף הנוער. מאז 2003 שימשה אוצרת באגף לאמנויות ויד ימינה של סוזן לנדאו, שכיהנה כאוצרת הראשית לאמנויות במוזיאון ישראל. ב-2012 החליפה את לנדאו שמונתה למנכ"לית ואוצרת ראשית של מוזיאון תל אביב. בתפקיד זה גיבשה את תוכנית התערוכות והייתה אחראית על למעלה מ-100 תערוכות ופרויקטים. היא הרחיבה את אוספי המוזיאון, פיתחה קשרים עם תורמים מישראל ומהעולם, הובילה קבוצת רכישה לאמנות, וקידמה שיתופי פעולה עם ארגוני תרבות, אקדמיה ומוזיאונים בינלאומיים. בין התערוכות שאצרה לפידות במוזיאון ישראל: "יפן זה כאן: באמנות ישראלית עכשווית" (2006), "סימני חיים" (2008) ותערוכת יחיד ליהודית סספורטס. בשנים 2016–2020 הייתה אוצרת בפועל של המחלקה לאמנות עכשווית בינלאומית במוזיאון ישראל, ואצרה תערוכות של אמנים מובילים, בהם האמן הסיני איי וייוויי, תערוכה רטרוספקטיבית לכריסטיאן בולטנסקי, ומיצב הווידאו החלוצי "מניפסטו" של יוליאן רוזפלדט. עם כניסתה למוזיאון תל אביב אצרה (עם טל לניר) ביוני 2021 את התערוכה "אנשים שראיתי ומעולם לא פגשתי" של צדוק בן דוד, שכללה מיצב הכולל מעל 6,000 דמויות של נשים, גברים וילדים. באפריל 2022 אצרה (עם עמית שמאע) את התערוכה "על הקצה", שמציגה יצירות שלאחרונה ניתנו במתנה או בשאילה ארוכת טווח לאוסף האמנות העכשווית הבין־לאומית במוזיאון תל אביב. ביולי 2022 הוצגה במוזיאון התערוכה PLAY של האמן אורס פישר, אותה אצרה לפידות (אוצר משנה: עמית שמאע). בשנת 2023 היא אצרה תערוכת יחיד של ארווין וורם. נעמה ריבה, מירה לפידות, אוצרת הביתן הישראלי בביאנלה בוונציה, מבהירה שאינה הדוברת של מדינת ישראל, באתר הארץ, 10 באפריל 2024 מירה לפידות | בית לאמנות ישראלית, באתר בית לאמנות ישראלית מירה לפידות נבחרה לתפקיד האוצרת הראשית של מוזיאון תל אביב לאמנות, באתר ערב רב חגית פלג רותם, ‏"הרבה תורמים מצאו במוזיאון ישראל את הביטוי לציונות", באתר גלובס, 9 בפברואר 2015 מינויים חדשים במוזיאון ישראל, באתר www.scooper.co.il איתי אלמוג, פתיחת עונת הקיץ במוזיאון תל אביב לאומנות, באתר עיצוב ואדריכלות
לילה טוב אירופה

"לילה טוב אירופה" הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור במרץ 1995, בהוצאת חברת התקליטים IMP דאנס בע"מ, כרצועה הראשונה מתוך אומפטמפה (1994) והרביעית מתוך איפיטמפה (1995). אינטרנשיונל התחרתה עם השיר בקדם-האירוויזיון לשנת 1995, והגיעה למקום השני עם 67 נקודות. השיר הגיע למקום הראשון במצעד העברי השבועי של רשת ג'. לאחר הצלחת האלבום אומפטמפה החליטה אינטרנשיונל לנסות ולייצג את ישראל באירוויזיון. כשנשאלה האם יש ביכולתה לייצג את המדינה בתחרות השירה הבין-לאומית השיבה כי היא יכולה לעשות עבודה טובה יותר משרי צוריאל ומוטי גלעדי. בריאיון לידיעות אחרונות בפברואר 1995 ציינה כי קיוותה שמגישי הניקוד בקדם ישפטו אותו על פי איכותו בלבד, ולא על פי אישיותה שלה. היא ציינה כי "לילה טוב אירופה" הוא שיר חזק מאוד, לדעתה, שיקבל אהדה רבה באירופה. לאחר הקלטת השיר שולב במהדורה החדשה של אומפטמפה ובאימפיטמפה בגרסת דאנס. ל"לילה טוב אירופה" הוקלטה גם גרסה באנגלית. ערך מורחב – ישראל באירוויזיון 1995 קדם-האירוויזיון לשנת 1995 נערך ב-9 במרץ. "לילה טוב אירופה" שובץ כשיר השישי מתוך 13. אינטרנשיונל הופיה עם ארבעה זמרי ליווי כשהיא לבושה ג'קט. על שרוולי הבגד הופיעו דגלי מדינות העולם. "לילה טוב אירופה" קיבל 67 נקודות ודורג במקום השני. הוא הפסיד ל"אמן" של ליאורה, שקיבל 82 נקודות. בראיונות לכלי התקשורת סיפרה אינטרנשיונל כי היא לקחה את ההפסד ואת תחושת ההחמצה באופן קשה מאוד. בריאיון לתוכנית "פסקול העשור" ב-2009 ציינה כי זה היה אחד הלילות הגרועים בחייה. באותה השנה הגיעה ישראל למקום השמיני באירוויזיון 1995. כשדנה התראיינה למעריב ב-6 ביולי אותה השנה היא נשאלה על ההישג של ליאורה. היא ציינה כי "אמן" הוא שיר יפה מאוד, אם-כי זמנו שייך לשנות העבר של תחרות הזמר של האירוויזיון. אינטרנשיונל טענה כי "לילה טוב אירופה" היה מגיע למקום יותר גבוה מהמקום השמיני אילו היה משתתף. "לילה טוב אירופה" הושמע בתדירות גבוהה מאוד ברחבי תחנות הרדיו בישראל. ב-9 באפריל 1995 נכנס השיר למצעד הסינגלים השבועי של רשת ג' במקום השני. ב-16 באפריל עלה למקום הראשון שם שהה במשך חמישה שבועות רצופים. ב-7 באוגוסט יצא מהמצעד לאחר שהיה בו 17 שבועות רצופים. במצעד הפזמונים העברי השנתי ה'תשע"ה הגיע "לילה טוב אירופה" למקום השביעי. בשנת 1998 הוציאה חברת התקליטים הד ארצי אלבום אוסף המכיל את מיטב השירים שהופיעו בקדם-אירוויזיון. שם האלבום היה "לילה טוב אירופה". סרטון השיר "לילה טוב אירופה" באתר יוטיוב Ofer Nissim Featuring Danna - Layla Tov, Eropa (באנגלית), 1995, נבדק ב-2023-07-10 לילה טוב אירופה – פזמונט, באתר pizmonet.co.il המצעד השבועי של רשת ג' מתאריך 9 באפריל 1995, פזמונט המצעד השבועי של רשת ג' מתאריך 16 באפריל 1995, פזמונט המצעד השבועי של רשת ג' מתאריך 23 באפריל 1995, פזמונט המצעד השבועי של רשת ג' מתאריך 7 במאי 1995, פמונט המצעד השבועי של רשת ג' מתאריך 14 במאי 1995, פזמונט המצעד השבועי של רשת ג' מתאריך 7 באוגוסט 1995, פזמונט מצעד הפזמונים העברי השנתי ה'תשע"ה, פזמונט
ארהרד קביסטגארד

ארהרד יורגן קרל קביסטגארד (בדנית: Erhard Jørgen Carl Qvistgaard;‏ 11 במאי 1898 - 8 במאי 1980) היה אדמירל דני אשר שימש כראש ההגנה (מקביל לרמטכ"ל) של צבא דנמרק בין השנים 1950–1962. במקביל שימש גם כיושב ראש הוועדה הצבאית של נאט"ו בין השנים 1953–1954. קביסטגארד נולד ברורופ ב-11 במאי 1898. ב-1919 הוא התגייס לצי המלכותי הדני ועבר הכשרה בבית ספר לקציני ים. ב-1928 הוא הועלה לדרגת קפטן-לויטננט, וב-1931 החל ללמד בבית הספר לקציני ים. בין השנים 1935–1938 שימש כמפקד צוללות בצי המלכותי, ולאחר מכן שימש כשלישו הצבאי של כריסטיאן העשירי, מלך דנמרק עד 1945. ב-1946 הוא נשלח ללונדון כנספח לענייני אוויר וים בשגרירות הדנית. ב-1949 הוא נשלח למלא תפקיד דומה בוושינגטון די סי, ובמקביל שימש גם כראש המשלחת הצבאית הדנית שהשתתפה בהסכמים להקמת נאט"ו. ב-1 באוקטובר 1950 יצר משרד ההגנה הדני את תפקיד ראש ההגנה (מקביל לרמטכ"ל) וקיבסטגארד נבחר להיות הראשון בתפקיד. במסגרת זו היה עליו לגרום לפיקודים השונים של הצבא, הצי וחיל האוויר להכפיף את עצמם לפיקוד ההגנה. הוא כיהן בתפקיד עד 30 בספטמבר 1962 - התקופה הארוכה ביותר בתולדות התפקיד עד עתה. לאחר פרישתו החליף אותו האדמירל קורט רמברג. עם פרישתו, פנה קביסטגארד לעולם העסקים וכיהן בדירקטוריון של הסניף הדני של חברת IBM עד שנת 1974 הוא נפטר בקופנהגן ב-8 במאי 1980. מדיה וקבצים בנושא ארהרד קביסטגארד בוויקישיתוף ארהרד קביסטגארד באתר gravsted.dk אהרד קביסטגארד באתר נאט"ו
סאנגיונג טורס

סאנגיונג טורס (באנגלית: SsangYong Torres) היא מכונית משפחתית במרכב קרוסאובר, בעלת חמישה מקומות ישיבה, שמיוצרת על ידי סאנגיונג משנת 2022. היא נחשפה ב-13 ביוני 2022. לאחר זמן רב שלא חשפה דגם חדש חשפה סאנגיונג את הטורס, דגם חדש למותג הממוקם בין הסאנגיונג קורנדו לסאנגיונג רקסטון. העיצוב החיצוני מודרני ואגרסיבי וכך גם העיצוב הפנימי. סאנגיונג לא חושפת פרטים רבים על יכולות השטח ועל מידות הדגם, מה שכן היא מציינת זה שלדגם יש נפח תא מטען של בין 703 ליטר ל-1,662 ליטר. בתחום ההנעה, בשלב זה הטורס ישווק עם מנוע בנזין I4 צילינדרים בנפח 1.5 ליטר טורבו המספק 170 כ"ס ותיבת הילוכים אוטומטית בעלת שישה הילוכים. רוכשי הדגם יוכלו לבחור מבין הנעה קדמית או כפולה. בהמשך השנה תחשוף סאנגיונג גרסה חשמלית מלאה לטורס. מדיה וקבצים בנושא סאנגיונג טורס בוויקישיתוף אתר האינטרנט הרשמי של סאנגיונג טורס cartube, סאנגיונג טורס נחשף - קרוסאובר חדש לסאנגיונג, באתר cartube SsangYong Torres Debuts In South Korea With Rugged Design, Three Screens, Motor1.com (באנגלית) חזי גורן, סאנגיונג טורס החדש חושף עיצוב מעניין, באתר פורטל הרכב גיר, ‏14 ביוני 2022 אביעד רייס, סאנגיונג מציגה את הטורס, יגיע גם בגרסה חשמלית – EV Magazine, באתר EV Magazine | מגזין רכב חשמלי, ‏2022-08-15
Umpatampa

"Umpatampa" (בעברית: "אוּמְפַּטַמְפָּה") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור באוגוסט 1994, בהוצאת חברת התקליטים IMP דאנס בע"מ, כסינגל המוביל מתוך האלבום אומפטמפה (1994). את השיר כתבה אינטרנשיונל לבדה, לצד עופר ניסים שהלחין והפיק אותו. השיר הגיע למקום ה-50 במצעד הפזמונים הבין-לאומי השנתי של רשת ג' – השיר הישראלי הראשון בהיסטוריה שעושה זאת. השיר נכתב על ידי אינטרנשיונל והולחן על ידי עופר ניסים, בדומה לשאר שיריה של אינטרנשיונל. "Umpatampa" היא הרצועה החמישית של האלבום בעל אותו השם, אומפטמפה. סרטון השיר "Umpatampa" באתר יוטיוב Release group “Umpatampa” by Dana International - MusicBrainz, musicbrainz.org Umpatampa Danapedia - דנה אינטרנשיונל Umpatampa, Dana International community
סמר-מר

"סמר-מר" (באנגלית: "Samar-Mar") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בשנת 1993, בהוצאת חברת התקליטים IMP דאנס בע"מ, כסינגל החמישי מתוך האלבום. השיר נכתב על ידי דנה אינטרנשיונל, לצד חסן אל-אסמר המלחין שלו, ועופר ניסים המפיק. "סמר-מר" הוא שיר קצבי באנגלית ובערבית, שסובב אחר בחורה צעירה וגבר מבוגר בשם סמר מר שמחזר אחריה. אולם היא מתחמקת ומלגלגת בו בצחוק. השיר הגיע למקום הרביעי במצעד הפזמונים השבועי של גלי צה"ל. סרטון השיר "סמר-מר" באתר יוטיוב דנה אינטרנשיונל, עופר ניסים, חסן אל-אסמר Ofer Nissim Featuring Danna - Samar-Mar (באנגלית), 1993, נבדק ב-2023-07-08
גרסיליצרטופס

גרסיליצרטופס (שם מדעי: Graciliceratops) הוא סוג דינוזאור בן לקבוצת הצרטופסים שהתקיים באסיה במשך הקרטיקון העליון שלפני 96 עד 89 מיליון שנה מזמננו. המאובנים של דינוזאור זה התגלו משרידים מקוטעים בתצורות ביאן שירן (אנ') שבמונגוליה ב-1975 בידי החוקרות הפולניות טרזה מריאנסקה (Teresa Maryańska) והלצ'קה אוסמולסקה (Halszka Osmólska) ששייכו את הממצאים למיקרוצרטוס הקרוב ובהמשך גם בוטל מספק. החוקר פול סרנו שבדק את הממצאים סיווג את הסוג ב-2000 כשמשמעות שמו: "gracilis" - דק בלטינית ו-"keras" - קרן ביוונית, כלומר: "קרן דקה". סוג זה כולל מין יחיד - Graciliceratops mongoliensis, הקרוי עקב הימצאו במונגוליה. צרטופסיד זה היה קטן יחסית, בעל גולגולת באורך 20 ס"מ שהגיע לאורך של 60 ס"מ ומשקל מוערך של 2.27 עד 9.1 ק"ג. עם זאת נראה שמדובר היה בפרט צעיר ופרטים בוגרים יכלו להגיע לאורך שני מטרים. הוא דומה מעט לפרוטוצרטופס קל-משקל והיה בעל עטרה קטנה לאורך העורף ומבנה גפיו התאים לתנועה דו-רגלית כשהיו לו גפיים ארוכות ודקות ועצמות מסרק רחבות וקצרות דומות מעט לפרסות. ככל הנראה היה צמחוני שהתבסס על צמחייה קרקעית כמו שרכים ומחטניים. מדיה וקבצים בנושא גרסיליצרטופס בוויקישיתוף גרסיליצרטופס, באתר האנציקלופדיה של החיים (באנגלית) גרסיליצרטופס, באתר GBIF (באנגלית)
מי שלא רוצה אותי

"מי שלא רוצה אותי" הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור ביוני 1994, בהוצאת חברת התקליטים IMP דאנס בע"מ, כסינגל השישי והאחרון מתוך האלבום. "מי שלא רוצה אותי" מספר על גבר שאינטרנשיונל מזמינה לביתה, כנראה לצורך מפגש מיני חד-פעמי (סטוץ). המשפט "מי שלא רוצה, שלא יבוא אליי" חוזר על עצמו רבות לאורך השיר, ומאשר כי הזמרת מחוזרת על ידי מספר גברים שונים במקביל, ולא צריכה להתחנן לזוגיות עם גבר שלא שלם עם תחושותיו ומיניותו. בדומה לשיר "פטה מורגנה" נכתב "מי שלא רוצה אותי" במקור ללהקת דרמה, שאחד מחבריה היה עופר ניסים. הוא נכתב והולחן על ידי מיקיאגי, שאף הקליט את קולות הרקע בו. בהערות האלבום, השיר נפתח בשורה "לכלבה החצופה בת-שבע". אינטרנשיונל סיפרה ש"בת-שבע" הוא שמה של בת-דודתה, שלא קיבלה את היותה טרנסג'נדרית. סרטון השיר "מי שלא רוצה אותי" באתר יוטיוב הופץ כסינגל משולש בשם: "מי שלא רוצה אותי (Narkis)" •‏ "Yes Sir, I Can Boogie" •‏ "No Alibi". Ofer Nisim Featuring Danna - מי שלא רוצה אותי (Narkis) / Yes Sir I Can Boogie / No Alibi (באנגלית), 1993, נבדק ב-2023-07-08
טקס פרסי אוסקר ה-5

טקס פרסי אוסקר ה-5 (באנגלית: 5th Academy Awards) להענקת פרסי האוסקר של האקדמיה האמריקאית לקולנוע (AMPAS) למיטב סרטי הקולנוע והטלוויזיה שיצאו בין 1 באוגוסט 1931 ל-31 ביולי 1932, בהנחייתו של קונרד נייג'ל. וולט דיסני יצר סרט הנפשה קצר עבור הטקס, "מצעד מועמדי הפרסים". "גרנד הוטל" הפך לסרט היחיד שזכה בפרס הסרט הטוב ביותר, אך לא קיבל אף מועמדות בשום קטגוריה אחרת. זה היה הסרט הראשון מבין חמישה סרטים שזכו בפרס הסרט הטוב ביותר ללא מועמדות לפרס הבמאי הטוב ביותר (אחריו היו "הנהג של מיס דייזי", "ארגו", "הספר הירוק" ו"CODA") והשלישי מתוך שבעה סרטים שזכה ללא מועמדות לפרס התסריט הטוב ביותר. טקס זה היה הטקס הראשון מבין שלושה טקסי פרסי אוסקר שבהם שני סרטים שלא היו מועמדים לסרט הטוב ביותר קיבלו יותר מועמדויות מהסרט הזוכה ("ד"ר ג'קיל ומר הייד" ו"השומרים"). זה קרה שוב בטקס ה-25 וה-79. בטקס הזה הציגו גם סרטים קצרים לאוסקר, כאשר "פרחים ועצים" הפך לסרט הראשון בצבע שזכה בפרס אוסקר לסרט המונפש הקצר הטוב ביותר. טקס זה היה הראשון ועד היום היחיד בו היה תיקו עבור פרס השחקן הטוב ביותר, וכן הטקס האחרון עד כה בו אף סרט לא זכה ביותר משני פרסי אוסקר.[דרוש מקור] על ידי הזכייה בפרס השחקן הטוב ביותר עבור "האלוף", כמו גם כיכבו בגרנד הוטל, וואלאס ברי הוא השחקן היחיד עד כה שהופיע בסרט זוכה פרס הסרט הטוב ביותר וגם זכה בפרס השחקן הטוב ביותר עבור מועמד אחר לפרס הסרט הטוב ביותר באותה השנה. המועמדים הוכרזו ב-12 באוקטובר 1932. הזוכים רשומים ראשונים ומודגשים. וולט דיסני – עבור יצירת מיקי מאוס ששת הסרטים הבאים קיבלו מספר רב של מועמדויות: * 4 מועמדויות: ארוסמית והאלוף * 3 מועמדויות: ילדה רעה, שנגחאי אקספרס וד"ר ג'קיל ומר הייד * 2 מועמדויות: השומרים שני הסרטים הבאים קיבלו מספר רב של זכיות: * 2 זכיות: ילדה רעה והאלוף 1931 בקולנוע 1932 בקולנוע טקס פרסי אוסקר ה-5, במסד הנתונים הקולנועיים IMDb (באנגלית) "Untitled Page". אורכב מ-המקור ב-2013-05-15. נבדק ב-2012-07-18. Mathews, Jack (27 במרץ 1990). "Who Really Won? : Oscars: Academy voters split their ballots, but they fail to do justice. They overlooked the directors of 'Daisy' and 'Glory'--and those films won a combined seven Oscars". Los Angeles Times. ארכיון מ-21 בפברואר 2014. {{cite news}}: (עזרה) "Academy Award Winners and Categories". ארכיון מ-2012-09-29. "Flowers and Trees". 30 ביולי 1932. ארכיון מ-1 ביולי 2014 – via IMDb. {{cite web}}: (עזרה)
בטסוכוס

בטסוכוס (שם מדעי: Betasuchus; מילולית: "תנין בטא") הוא סוג של דינוזאור תרופוד מקבוצת הצרטוזאורים שחי בהולנד במשך המאסטריכט שלפני 66 מיליון שנה מזמננו. הסוג תואר ב-1883 בידי החוקר הארי סיילי, אשר קנה אותם מהחוקר ג'ייקוב ואן ברדה (Jacob Gijsbertus Samuël van Breda), כשהוא נחשב תחילה למין של מגלוזאורוס אך הופרד בהמשך. הממצאים המאובנים שלו התגלו במחצבים ליד מאסטריכט וכללו עצם ירך ימנית באורך 312 מ"מ. ב-1926 החוקר פרידריך פון הואנה (Friedrich von Huene) הוכיח ששרידי הירך נבדלים מאלה של המגלוזאורוס וב-1932 שייך אותו לסוג נפרד אשר הכיל מין יחיד - Betasuchus bredai. תחילה הוא נחשב בידי פון הואנה לבן לקבוצת האורניתומימיים אך בהמשך נחשב לתרופוד טורף כמו צרטוזאור קדום ופרימיטיבי, אולי קרוב לטאראסקוזאורוס. ואולם מספר חוקרים סוברים שהיה קרוב לטירנוזאורים כמו הדריפטוזאורוס. אורכו של הדינוזאור הבוגר על סמך מבנה הירך הגיע לארבעה מטרים וככל הנראה היה טורף בינוני על אדמות אירופה שניזון מדינוזאורים קטנים יותר ומזוחלים שונים. הוא נכחד לפני 66 מיליון שנה עם הכחדת הקרטיקון. מדיה וקבצים בנושא בטסוכוס בוויקישיתוף בטסוכוס, באתר GBIF (באנגלית)
קורט רמברג

קורט רודולף רמברג (בדנית: Kurt Rudolph Ramberg;‏ 17 בנובמבר 1908 - 5 בנובמבר 1997) היה גנרל בחיל האוויר הדני, אשר שימש כראש ההגנה (מקביל לרמטכ"ל) של צבא דנמרק בין השנים 1962–1972. רמברג נולד באלסינור ב-17 בנובמבר 1908. ב-1928 הוא התגייס לצי המלכותי הדני, ובהמשך עבר לחיל האוויר המלכותי הדני. במהלך מלחמת העולם השנייה הוא שרת בבריגדה הדנית. ב-30 בספטמבר 1962 הוא מונה לראש ההגנה (מקביל לרמטכ"ל) במקום האדמירל ארהרד קביסטגארד. ב-30 בנובמבר 1972 הוא פרש מהצבא. הוא נפטר ב-5 בנובמבר 1997. קורט רמברג
אן רונל

אן רונל (באנגלית: Ann Ronell; 28 בדצמבר 1906 – 25 בדצמבר 1993) הייתה מלחינה ופזמונאית אמריקאית. היא התפרסמה בזכות כתיבת השירים "Who's Afraid of the Big Bad Wolf?" ו-"Willow Weep for Me". רונל נולדה באומהה שבנברסקה, ארצות הברית, למוריס ומולי רוזנבלט. היא סיימה את לימודיה בתיכון המרכזי של אומהה בשנת 1923. לאחר מכן נרשמה לקולג' "ויטון", שממוקם במסצ'וסטס. אולם לאחר השנה השנייה לתוך לימודיה האקדמיים עברה למכללת רדקליף כדי ללמוד מוזיקה אצל וולטר פיסטון. ברדקליף החלה לכתוב מספר שירים למחזות שהועלו ולתרום כמה רעיונות לקידום התחום המוזיקלי במכללה. היא התיידדה עם המלחין ג'ורג' גרשווין, שהציע לה לשנות את שמה מרוזנבלט לרונל. רונל, יחד עם דורותי פילדס, דנה סוסי וקיי סוויפט, הייתה אחת המלחינות והלבריתנית המצליחות ביותר של הוליווד ושל סמטת טין פאן. בשנת 1929 פרסמה את שיר הבכורה שלה בהופעה מקומית, Down By the River. בשנת 1930 כתבה את "Baby's Birthday Party". הוא נכתב במקור למחזמר, ורונל הציעה לכמה חברות פרסום להוציא אותו לאור באופן מסחרי ללא הועיל. לאחר מכן מצאה את חברת "Famous Music" שהסכימה להוציא לאור את השיר בפורמט מסחרי. בשנת 1932 הפיקה את השירים "Rain on the Roof" ו-"Willow Weep for Me", אותו הקדישה לגרשווין. בשנת 1933 עברה רונל להתגורר בהוליווד, שם כתבה את השיר "?Who's Afraid of the Big Bad Wolf" יחד עם פרנק צ'רצ'יל. אותו השיר נכלל בפסקול של הסרט "שלושה חזירים קטנים". רונל התבלטה בהיותה אחת המלחינות והפזמונאיות היחידות באותה התקופה בה מרבית האישים שעסקו במלאכה זו היו גברים. עבודותיה של רונל היו משפיעות וחדשניות בתחום המוזיקה. ב-1942 הפכה למוזיקאית האישה הראשונה שכותבת ומלחינה את כלי שיריו של מחזמר בהפקת תיאטראות ברודוויי. "Willow Weep for Me", השיר המפורסם ביותר של רונל, הוקלט במרוצת השנים על ידי אמנים רבים, ביניהם בילי הולידיי, קאב קאלוויי, לואיס ארמסטרונג ואלה פיצג'רלד, ברברה סטרייסנד, פרנק סינטרה, נינה סימון, ננסי וילסון, ריי צ'ארלס, לנה הורן, ג'ולי לונדון, טוני בנט ושרה ווהן. ב-1949 הלחינה את הפסקול של סרטם של האחים מרקס, "מאושרים באהבה". מדיה וקבצים בנושא אן רונל בוויקישיתוף אן רונל, במסד הנתונים הקולנועיים IMDb (באנגלית) אן רונל, באתר ספוטיפיי אן רונל, באתר MusicBrainz (באנגלית) אן רונל, באתר Discogs (באנגלית) אן רונל, באתר SecondHandSongs Benjamin Sears, "Ann Ronell", American National Biography Online, 2000 "Five women songwriters who helped shape the sound of jazz | OUPblog". Blog.oup.com. נבדק ב-2016-09-25. Bush, Lawrence (27 בדצמבר 2018). "December 28: Willow Weep For Me". Jewish Currents archive. נבדק ב-6 בפברואר 2021. {{cite web}}: (עזרה) Tighe E. Zimmers (2009). Tin Pan Alley Girl: A Biography of Ann Ronell. McFarland & Co. ISBN 978-0786439058. Steve Huey, "AllMusic"
כוכב ברזל

באסטרונומיה, כוכב ברזל הוא סוג היפותטי של כוכב קומפקטי. ללא קשר, המונח "כוכב ברזל" משמש גם עבור על-ענקים כחולים שיש להם יער של קווי FeII בהילה שלהם. הם עשויים להיות משתנים כחולים ובהירים. אטא קארינה תואר כדוגמה היפותטית. כוכב ברזל יכול, באופן היפותטי, להתקיים רק בעתיד הרחוק ביותר של היקום, לאחר אולי 101500 שנים. הנחת היסוד מאחורי היווצרות כוכבי ברזל קובעת כי היתוך קר המתרחש באמצעות מנהור קוונטי יגרום לגרעיני האור בחומר רגיל להתמזג לגרעיני ברזל-56. ביקוע ודעיכת אלפא יגרמו לגרעין כבד להתפרק לברזל, והפיכת עצמים בעלי מסה כוכבית לכדורים קרים של ברזל. היווצרותם של כוכבים אלו היא אפשרית רק אם הפרוטונים אינם דועכים. אף על פי שפני השטח של כוכב נייטרונים עשויים להיות ברזל לפי תחזיות מסוימות, הוא נבדל מכוכב ברזל. עוד 101025 שנים ועד 101076 שנים, כוכבי ברזל יקרסו לכדי כוכבי נייטרונים וחורים שחורים. הקיפאון הגדול מות החום של היקום Walborn, Nolan R.; Fitzpatrick, Edward L. (2000). "The OB Zoo: A Digital Atlas of Peculiar Spectra". The Publications of the Astronomical Society of the Pacific. 112 (767): 50. Bibcode:2000PASP..112...50W. doi:10.1086/316490. Clark, J. S.; Castro, N.; Garcia, M.; Herrero, A.; Najarro, F.; Negueruela, I.; Ritchie, B. W.; Smith, K. T. (2012). "On the nature of candidate luminous blue variables in M 33". Astronomy & Astrophysics. 541: A146. arXiv:1202.4409. Bibcode:2012A&A...541A.146C. doi:10.1051/0004-6361/201118440. Dyson, Freeman J. (1979). "Time without end: Physics and biology in an open universe". Reviews of Modern Physics. 51 (3): 447–460. Bibcode:1979RvMP...51..447D. doi:10.1103/RevModPhys.51.447.
מנפרד רייפר

מנפרד מאיר רייפר (בגרמנית: Manfred Reifer;‏ 3 בינואר 1888 – 21 במרץ 1952) היה עיתונאי, סופר, היסטוריון ופוליטיקאי ישראלי יליד האימפריה האוסטרו-הונגרית. רייפר נולד ב-3 בינואר 1888 למשפחה יהודית דתית בכפר באניליב-פידהירני שבבוקובינה, אוקראינה, אז חלק מהאימפריה האוסטרו-הונגרית, ועבר בהמשך להתגורר בצ'רנוביץ. הוא גדל בסביבה שהייתה ברובה דוברת יידיש ואוקראינית. עם זאת, את מרבית כתביו פרסם בגרמנית, שפת הדיבור בקרב היהודים המשכילים בבוקובינה. במהלך מלחמת העולם הראשונה שירת בצבא האוסטרו-הונגרי. ב-1921 נבחר לייצג יחד עם מאיר אבנר והרב יעקב הופמן את יהודי בוקובינה בקונגרס הציוני העולמי ה-12. ב-1926 ייסד את השבועון "Neue Jüdische Rundschau" (בגרמנית: "סקירה יהודית חדשה"). ב-1931 נבחר לכהן בפרלמנט של רומניה מטעם המפלגה היהודית הרומנית, וכיהן בתפקידו עד 1932. ב-1941, עם השתלטות ברית המועצות על חבל בוקובינה, ניצל מגירוש הפעילים הציוניים בבוקובינה לסיביר. רייפר סבל ממחלת לב, והרשויות התחשבו במצבו הבריאותי. לאחר שממלכת רומניה כבשה את האזור מחדש במסגרת מבצע ברברוסה, ניצל רייפר שנית. הוא לא שולח לטרנסניסטריה, לשם הוגלו היהודים מחבלי בוקובינה ובסרביה, בשל אותה מחלת לב ממנה סבל. ב-1942 ייסד קרן סיוע ליהודים שגורשו לסיביר. ב-1943 עזב את צ'רנוביץ לבוקרשט, ובאפריל 1944 עלה לארץ ישראל דרך טורקיה. הוא השתקע בתל אביב, שם נפטר ב-21 במרץ 1952. רייפר היה נשוי לינקה (יהודית) לבית קורן. בנם, תיאודור גדעון, יליד 1921, התנדב לצבא הבריטי במלחמת העולם השנייה, ונהרג בתאונת דרכים סמוך לבית דגן, ב-1943. לשניים הייתה בת נוספת, בשם דיתה, ילידת 1919. מסע המוות: יהודי בוקובינה בשואה, תל אביב: עם עובד, 1946 "בוקובינה: היסטוריה, יהודים", יוסף קלוזנר (עורך), בתוך האנציקלופדיה העברית ז', תל אביב: חברה להוצאת אנציקלופדיות בע"מ, 1954, עמ' 927–932 Hundertjähridge kampf um die judenemanzipation in Rumänien (1825-1925), Breslau, 1925 Chaim Weizmann : der juedische Staatsmann, Czernowitz : Juedischer Klub "Masada", 1933 Ausgewählte historische schriften, dokumenten-sammlung, Czernowitz: Societatea istorico-evreiascǎ, 1938 Dr. Mayer Ebner: ein juedisches Leben, Tel Aviv: Olympia, 1947 In den Vorhöfen des Heiligtums Sonette, Tel Aviv: Olympia, 1950 Menschen und Ideen : Erinnerungen, Tel Aviv: Olympia, 1952 Dr. Manfred Reifer, באתר ארכיון המדינה "Markus Winkler, Manfred Reifer, in "Digitale Topographie der multikulturellen Bukowina (בגרמנית) Jürgen Matthäus, Jewish Responses to Persecution, Volume 3: 1941–1942, Rowman & Littlefield, 2013, pp. 105-106 התנועה הציונית בבוקובינה: מציונות לציון, באתר "ארגון עולמי של יהודי בוקובינה" צ'רנוביץ, צ'רנאוץ (Czernowitz Cernăuţi), באנציקלופדיה של הגטאות, באתר יד ושם Gaelle Fisher, Resettlers and Survivors: Bukovina and the Politics of Belonging in West Germany and Israel, 1945–1989, Berghahn Books, 2020 גדעון תיאודור רייפר ז"ל, באתר ההגנה
קרחון ויקטוריה העליון

הקרחון ויקטוריה העליון (באנגלית: Victoria Upper Glacier) הוא קרחון הממוקם בקצה הצפון-מערבי (הקצה העליון) של עמק ויקטוריה בארץ ויקטוריה שבאנטארקטיקה. עמק ויקטוריה הוא הצפוני ביותר מבין העמקים היבשים מקמרדו. מי הקרחון הנמסים מזינים את נחל ויקטוריה, וזורמים באמצעותו לאגם וידה. צוק היפי, מחלק את ראשו של הקרחון. שמו של הקרחון ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. הקרחון נקרא "קרחון ויקטוריה" על שם האוניברסיטה, אשר מימנה את משלחת החקר. בשנת 2003 שונה שם הקרחון לשמו הנוכחי, וזאת על מנת שלא לבלבל עם קרחון ויקטוריה התחתון. מדיה וקבצים בנושא קרחון ויקטוריה העליון בוויקישיתוף
עידו פורת (שדרן רדיו)

עידו פורת (נולד ב-30 באוקטובר 1995) הוא עיתונאי, שדרן רדיו, עורך מוזיקה ומרצה ישראלי. משדר בתחנת הרדיו גלגלצ. פורת נולד וגדל בתל אביב. למד בבית הספר עירוני י״ד והוא בוגר תנועת הצופים בשבט צהלה. בעל תואר ראשון במשפטים ותואר שני בממשל, שניהם מהמרכז הבינתחומי הרצליה. עם גיוסו לגלי צה"ל ב-2013, החל לשמש בתפקיד עורך מוזיקלי בגלגלצ. מאז 2014 חבר בישיבת הפלייליסט של גלגלצ. ב־2015 החל לשדר בתחנה את המגזין האלטרנטיבי "שעות נוספות" ששודר בכל יום בין 22:00-00:00. בשנים 2016–2020 שידר וערך תוכנית יומית בין השעות 19:00-21:00. מאז ינואר 2020 מגיש את מגזין הפופ של התחנה, המשודר בימי חמישי בין השעות 21:00-23:00, בו הוא מארח אמנים המתראיינים באולפן ומבצעים הופעות חיות. פורת הגיש עשרות שידורים מיוחדים בתחנה, ובהם מצעד העשור והמצעד הבינלאומי השנתי לשנת 2019. הגיש עם יעל אבקסיס את מצעד "מוזיקה מהמסך – השירים הגדולים מהסדרות ומהסרטים". אירח באולפן את הצמד פולו ופאן (אנ') לרגל הופעתם בארץ. סיקר מטעם התחנה הופעות ופסטיבלים, בין השאר את הופעתה של להקת מארון 5 באבו דאבי ב-2022. לצד השידורים, פורת יוצר תוכן דיגיטלי לגלגלצ, ומגיש את הסדרה ״איך עשו את״ עליה זכה בפרס מפקד גלי צה״ל למצוינות בתחום הדיגיטל. הסדרה מספרת באופן בלתי מתווך, באמצעות שיחות סקייפ, את סיפורם של הלהיטים הגדולים בישראל. הסדרה זכתה למיליוני צפיות בפלטפורמות הדיגיטליות השונות. הגיש את הפודקאסט של תוכנית הטלוויזיה ״חתונה ממבט ראשון״ יחד עם העיתונאית יובל פגי. בנוסף, משמש כמרצה לרדיו בחוג לתקשורת במכללת ספיר. פורת רווק ומתגורר בתל אביב. עידו פורת, ברשת החברתית אקס (טוויטר) עידו פורת, באתר גלי צה"ל
קרחון ויקטוריה התחתון

ויקטוריה קרחון התחתון (באנגלית: Victoria Lower Glacier) הוא קרחון הממוקם בקצה המזרחי (הקצה התחתון) של עמק ויקטוריה בארץ ויקטוריה שבאנטארקטיקה. עמק ויקטוריה הוא הצפוני ביותר מבין העמקים היבשים מקמרדו. הקרחון מתמזג עם הדום הקרח וילסון. שמו של הקרחון ניתן לו על ידי משלחות חקר מטעם המרכז לחקר אנטארקטיקה ( Victoria University's Antarctic Expeditions; בראשי תיבות: VUWAE), של אוניברסיטת ויקטוריה מהעיר ולינגטון, שבניו זילנד. משלחת זו (VUWAE) חקרה את אנטארקטיקה בעונת המחקר (הקיץ האנטארקטי) שבשנים 1958–1959. הקרחון נקרא "קרחון ויקטוריה" על שם האוניברסיטה, אשר מימנה את משלחת החקר.